cyanic-selkie/wikianc huggingface dataset:
รายชื่ออัลบั้มประจำตัวละครในฮายาเตะ พ่อบ้านประจัญบาน
Hayate no Gotoku! Character CD EXTRA - The School Song of HAKUO GAKUIN
'''Hayate no Gotoku! Character CD EXTRA - The School Song of HAKUO GAKUIN''' อัลบั้มเพลงประจำโรงเรียนฮัคคุโอ ไม่มีจำหน่ายตามปกติ ขับร้องโดย เรียวโกะ ชิราอิชิ, ริเอะ คุกิมิยะ, ริเอะ ทานากะและชิซึกะ อิโต้
อัลบั้มเพลงใน Hayate no Gotoku!! 2nd Season
อะนิเมะเรื่อง Hayate no Gotoku!! 2nd Season ขณะนี้ได้มีซิงเกิลเพลงประจำตัวละคร 6 ชุด และมีอัลบั้มพิเศษแยกอีก 2 ชุด
สำหรับซิงเกิลปกติ แทร็คที่ 1 จะเป็นการแนะนำเปิดตัว มีเพียงแทร็คที่ 2, 5, 7 และ 8 เท่านั้น ที่เป็นเพลงประจำตัวละคร ที่เหลือจะเป็นเป็นมินิดราม่าสั้นๆ
Hayate no Gotoku! Character Album - HiNA
'''Hayate no Gotoku! Character Album - HiNA''' อัลบั้มพิเศษประจำตัวฮินะกิคุ ขับร้องโดยชิซึกะ อิโต้ สำหรับเพลง Steppin' ได้มีการนำไปใช้เป็นเพลงปิดของ โอวีเอ Hayate no Gotoku!! 2nd Season - Atsu ga Natsui ze Mizugi-hen!
Original Disc
Limited Disc
Hayate no Gotoku! Character Cover CD
'''Hayate no Gotoku! Character Cover CD''' อัลบั้มพิเศษที่รวบรวมเพลงต่างๆที่ อ. ฮะตะ ชื่นชอบ โดยขับร้องใหม่โดยนักพากย์ตัวละครจากซิงเกิลเพลงประจำตัวละคร 10 อัลบั้มแรก มีลักษณะใกล้เคียงกับอัลบั้ม ED Album - Aruhi no Karaoke Box ของเรื่องลัคกี้ สตาร์ โดยเพลง Zankoku na Tenshi no Thesis (Cruel Angel's Thesis) ได้นำไปใช้เป็นเพลงที่ฮินะกิคุร้องในงานวันเกิดของตัวเองในตอนที่ 12 ของซีซันสอง ตามต้นฉบับมังงะตอนที่ 95
Original Disc (เพลงจากอัลบั้ม Niji iro no Sneaker/Koi no Scramble Race ของ เมงุมิ ฮายาชิบาระ) (เพลงเปิดแรกของการ์ตูนเรื่อง อิกโคคุ บ้านพักหรรษา) (เพลงเปิดแรกของการ์ตูนเรื่อง อีวานเกเลียน) (เพลงประกอบการ์ตูนเรื่อง สี่แสบฝ่าแดนทมิฬ ของวงดนตรี Godiego) (เพลงเปิดแรกของการ์ตูนเรื่อง Mashin Hero Wataru) (เพลงของวงดนตรี Milk Rings จากรายการวิทยุ "A&G Cho Radio Show Anispa!" ในญี่ปุ่น) (เพลงปิดของการ์ตูนเรื่อง Trapp Family Story) (เพลงเปิดภาค OVA ของการ์ตูนเรื่อง โอ้เทพธิดา) (เพลงปิดภาพยนตร์เรื่องขบวนการวิหคสายฟ้า เจ็ทแมน ของ ฮิโรโนบุ คาเงยามะ) (เพลงปิดที่ 4 ของเรื่องฮายาเตะ พ่อบ้านประจัญบาน จากอัลบั้ม Oto no nai Yozora ni/Ko no me kaze)
Hayate no Gotoku!! Character CD 2nd Series 01 - Sanzenin Nagi
'''Hayate no Gotoku!! Character CD 2nd Series 01 - Sanzenin Nagi''' อัลบั้มประจำตัวนางิ ใน Season 2 ขับร้องโดย ริเอะ คุกิมิยะ จะวางจำหน่ายในวันที่ 24 มิถุนายน พ.ศ. 2552
Hayate no Gotoku!! Character CD 2nd Series 02 - Katsura Hinagiku
'''Hayate no Gotoku!! Character CD 2nd Series 02 - Katsura Hinagiku''' อัลบั้มประจำตัวฮินะกิคุ ใน Season 2 ขับร้องโดย ชิซึกะ อิโต้ จะวางจำหน่ายในวันที่ 24 มิถุนายน พ.ศ. 2552
Hayate no Gotoku!! Character CD 2nd Series 03 - Maria
'''Hayate no Gotoku!! Character CD 2nd Series 03 - Maria''' อัลบั้มประจำตัวมาเรีย ใน Season 2 ขับร้องโดย ริเอะ ทานากะ จะวางจำหน่ายในวันที่ 22 กรกฎาคม พ.ศ. 2552
Hayate no Gotoku!! Character CD 2nd Series 04 - Ayazaki Hayate
'''Hayate no Gotoku!! Character CD 2nd Series 04 - Ayazaki Hayate''' อัลบั้มประจำตัวฮายาเตะ ใน Season 2 ขับร้องโดย เรียวโกะ ชิราอิชิ จะวางจำหน่ายในวันที่ 22 กรกฎาคม พ.ศ. 2552
Hayate no Gotoku!! Character CD 2nd Series 06 - Hakuo three Amiga
'''Hayate no Gotoku!! Character CD 2nd Series 06 - Hakuo three Amiga''' อัลบั้มประจำตัวอิซึมิ, มิกิ, อาซาคาเซะ ริสะ ใน Season 2 ขับร้องโดย ซายูริ ยาฮากิ, เอริ นากาโอะ และมาสุมิ อาซาโนะ จะวางจำหน่ายในวันที่ 26 สิงหาคม พ.ศ. 2552
Hayate no Gotoku!! Character CD 2nd Series 07 - Tachibana Wataru & Kijima Saki with Sonia Shaflnar
'''Hayate no Gotoku!! Character CD 2nd Series 07 - Tachibana Wataru & Kijima Saki with Sonia Shaflnar''' อัลบั้มประจำตัววาตารุ, ซากิ และโซเนีย ใน Season 2 ขับร้องโดย มารินะ อิโนะอุเอะ, ซากิ นากาจิมะ และยูอิ โฮริเอะ จะวางจำหน่ายในวันที่ 30 กันยายน พ.ศ. 2552
Hayate no Gotoku!! Character CD 2nd Series 08 - Aizawa Sakuya & Saginomiya Isumi
'''Hayate no Gotoku!! Character CD 2nd Series 08 - Aizawa Sakuya & Saginomiya Isumi''' อัลบั้มประจำตัวซาคุยะและอิสึมิ ใน Season 2 ขับร้องโดย คานะ อุเอดะและมิยุ มัทสึกิ จะวางจำหน่ายในวันที่ 30 กันยายน พ.ศ. 2552
การประท้วงร่างแก้ไขกฎหมายสัญชาติ
การประท้วงร่างแก้ไขกฎหมายสัญชาติ (Citizenship Amendment Act (Bill) protests ย่อว่า CAA Protest หรือ CAB Protest) เกิดขึ้นหลังรัฐบาลอินเดียตรากฎหมาย รัฐบัญญัติสัญชาติฉบับแปรญัติ (Citizenship (Amendment) Act, 2019 หรือเรียกสั้น ๆ ว่า Citizenship Amendment Act; CAA) เมื่อวันที่ 12 ธันวาคม ค.ศ. 2019 การตรากฎหมายนี้ได้ก่อให้เกิดการประท้วงอย่างรุนแรงขึ้นทั่วประเทศอินเดียต่อต้านการตรากฎหมายนี้และโครงการเกี่ยวกันที่ชื่อว่าทะเบียนพลเมืองแห่งชาติ (National Register of Citizens; NRC) การประท้วงระลอกแรกเริ่มต้นในรัฐอัสสัม ก่อที่จะกระจายไปตามรัฐอื่น ๆ อย่างรวดเร็ว เช่น เดลี เมฆาลัย อนุราจัลประเทศ และตรีปุระ ในวันที่ 4 ธันวาคม ค.ศ. 2019 อย่างไรก็ตาม เหตุผลและความกังวลของผู้ที่ประท้วงนั้นมีหลากหลาย
การแปรญัติ (แก้กฎหมาย) CAA นั้นได้มีการแก้ไขให้มีการให้สัญชาติอินเดียแก่ผู้อพยพผิดกฎหมายที่นับถือศาสนาฮินดู ศาสนาซิกข์ ศาสนาเชน โซโรอัสเตอร์แบบปาร์ซี ศาสนาพุทธ และศาสนาคริสต์ ที่อพยพมาจากประเทศอัฟกานิสถาน บังกลาเทศ และปากีสถาน และได้เข้ามาในอินเดียก่อนปี ค.ศ. 2014 หลังมีการลงโทษด้วยศาสนา (religious prosecutions) เกิดขึ้นในประเทศทั้งสาม ในการแก้กฎหมายนี้ไม่ได้ระบุให้สิทธิ์นี้แก่ชาวมุสลิม (ผู้ที่นับถือศาสนาอิสลาม) และชุมชนอื่น ๆ ที่อพยพมาจากประเทศข้างเคียง นอกจากนี้ผู้อพยพชาวทมิฬศรีลังกา โรฮิญยาจากพม่า และชาวทิเบตอพยพ ก็ไม่ได้ระบุไว้ในการแก้กฎหมายฉบับนี้ด้วยเช่นกัน ส่วนโครงการที่ได้มีการเสนอภายใต้ชื่อ ทะเบียนพลเมืองแห่งชาติ (National Register of Citizens; NRC) จะเป็นบันทึกทางการของพลเมืองโดยชอบตามกฎหมายในอินเดีย พลเมืองแต่ละคนจะต้องเตรียมเอกสารที่บังคับไว้และยื่นก่อนวันที่ได้กำหนดโดยรัฐ ถ้าหากจะมีชื่ออยู่ในทะเบียนดังกล่าว
การแก้กฎหมายนี้จึงถูกวิจารณ์อย่างหนักว่าเป็นการเลือกปฏิบัติจากศาสนา โดยเฉพาะผ่านการยกเว้นชาวมุสลิมออกจากกฎหมายนี้ ผู้ประท้วงทั่วประเทศมีเป้าหมายเพื่อให้รัฐบาลยกเลิกกฎหมายใหม่นี้โดยสิ้นเชิง กฎหมายใหม่นี้ทำให้เกิดข้อกังวลในหมู่ชาวมุสลิมอินเดียและชาวอินเดียที่ยากจนว่าอาจถูกตราว่าเป็นบุคคลไร้สัญชาติซึ่งอาจนำไปสู่การขับไล่ออกนอกอาณาเขตอินเดีย    นอกจากนี้ผู้ประท้วงยังได้ประท้วงรูปแบบเผด็จการและการใช้กำลังของตำรวจในการสลายการชุมนุมในมหาวิทยาลัยอย่างรุนแรง
ไฟน้ำค้าง
ไฟน้ำค้าง เป็นละครโทรทัศน์แนวโรแมนติก-คอมเมดี้ บทประพันธ์ของ ชลาลัย บทโทรทัศน์โดย นภนัย กำกับการแสดงโดย จารึก สงวนพงศ์ ผลิตโดย บริษัท มายาแชนแนล จำกัด ออกอากาศทุกวันพุธ - พฤหัสบดี เวลา 20.15 - 21.30 น. ทาง สถานีวิทยุโทรทัศน์กองทัพบกช่อง 5 นำแสดงโดย ยุรนันท์ ภมรมนตรี, สิเรียม ภักดีดำรงฤทธิ์ และนักแสดงชั้นนำอีกมากมาย เริ่มตอนแรกวันที่ 5 กันยายน พ.ศ. 2544 – 18 ตุลาคม พ.ศ. 2544
การเสียชีวิตของแมฮ์ซอ แอมีนี
ในวันที่ 16 กันยายน 2022 สตรีชาวอิหร่านวัย 22 ปี ชื่อ แมฮ์ซอ แอมีนี (Mahsa Amini) หรือ ฌีนอ แอมีนี (ژینا ئەمینی; Jina Amini หรือ Zhina Amini) เสียชีวิตในเตหะราน ประเทศอิหร่าน ภายใต้สภาวะที่น่าสงสัย เป็นไปได้ว่ามาจากการทารุณกรรมโดยตำรวจ
แอมีนีถูกจับกุมโดยสายตรวจชี้นำซึ่งเป็นหน่วยปราบปรามด้านศีลธรรมของหน่วยบังคับใช้กฎหมายแห่งสาธารณรัฐอิสลามอิหร่านที่มีหน้าที่ตรวจตราการสวมฮิญาบในประเทศอิหร่านให้เป็นไปตามมาตรฐานที่รัฐบาลอิหร่านกำหนด ตำรวจระบุว่าเธอเกิดหัวใจวายเฉียบพลันที่สถานีตำรวจ ล้มลงบนพื้น และเสียชีวิตหลังจากอยู่ในภาวะโคม่าได้สองวัน อย่างไรก็ตาม ผู้เห็นเหตุการณ์ระบุว่าเธอถูกทุบตีจนศีรษะของเธอชนเข้ากับรถตำรวจ แพทย์จำนวนหนึ่งเสนอว่าเธอเสียชีวิตจากการบาดเจ็บที่สมอง เมื่อสังเกตจากอาการของเธอในภาพถ่ายที่ปรากฏ ซึ่งแสดงให้เห็นเลือดออกทางตาและรอยฟกช้ำใต้ตา และยังมีแฮ็กเกอร์ปล่อยของผลการสแกนสมองของเธอซึ่งแสดงให้เห็นรอยร้าวกระดูกกะโหลก, เลือดออก และการบวมน้ำของสมอง นำไปสู่การลงความเห็นกันว่าเธอน่าจะเสียชีวิตจากเลือดออกในสมองและเส้นเลือดในสมองแตก
การเสียชีวิตของแอมีนีนำไปสู่การประท้วงขนานใหญ่ทั่วประเทศและได้รับความสนใจจากนานาชาติรวมทั้งจากยูเอ็นเอชซีอาร์ซึ่งมุ่งเน้นไปที่ความรุนแรงต่อสตรีภายใต้สาธารณรัฐอิสลามอิหร่าน   ผู้นำประเทศ องค์การระหว่างประเทศ และบุคคลมีชื่อเสียงจำนวนมากได้ออกมาแสดงความเห็นต่อเหตุการณ์ ประณาม และวิจารณ์สายตรวจชี้นำของอิหร่านว่ามีการปฏิบัติต่อสตรีอย่างรุนแรง และแสดงจุดยืนร่วมกับผู้ประท้วง กระทรวงการคลังสหรัฐประกาศคว่ำบาตรสายตรวจชี้นำและผู้บังคับบัญชาหน่วยงานความมั่นคงหลายหน่วยงานของอิหร่าน
เพื่อเป็นการรับมือกับการประท้วง รัฐบาลอิหร่านได้พยายามสลายการชุมนุมประท้วงด้วยการใช้ปืนกระสุนยิงนกและลูกปืนโลหะ แก๊สน้ำตา และรถน้ำแรงดันสูง เป็นผลให้มีผู้เสียชีวิตอย่างน้อย 36 คน ในวันที่ 23 กันยายน นอกจากนี้ยังจำกัดการเข้าถึงแอปพลิเคชันจำนวนมาก เช่น อินสตาแกรมหรือวอตแซปส์ และยังจำกัดการเข้าถึงอินเทอร์เน็ตเพื่อลดทอนความสามารถในการรวมกลุ่มและจัดการชุมนุมของผู้ประท้วง นี่อาจเป็นการตัดขาดอินเทอร์เน็ตครั้งรุนแรงที่สุดนับตั้งแต่การประท้วงเมื่อปี 2019 ที่อินเทอร์เน็ตถูกตัดขาดโดยสิ้นเชิง
การโจมตีผู้ชุมนุมได้นำไปสู่การที่ผู้ชุมนุมบุกทำลายสถานที่ราชการ, ฐานทัพของรัฐบาล, ศูนย์ศาสนา ยังมีการฉีกทำลายป้ายโฆษณาชวนเชื่อต่อต้านอเมริกา, โปสเตอร์และรูปปั้นของผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี
วัดนิยมธรรมวราราม
วัดนิยมธรรมวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งบัว อำเภอกำแพงแสน จังหวัดนครปฐม
วัดนิยมธรรมวรารามสร้างขึ้นเมื่อ พ.ศ. 2500 โดยมีนายพิน กันตะเพ็ง ศึกษาธิการอำเภอกำแพงแสนในสมัยนั้น ได้เป็นผู้ซื้อที่ดินจำนวน 60 ไร่เศษ ถวายพระครูสุกิจ ธรรมสรณ์ (หลวงพ่อหว่าง) เจ้าอาวาสวัดกำแพงแสน ต่อมาภายหลังหลวงพ่อได้มอบที่ดินเพื่อสร้างโรงเรียนวัดนิยมธรรมวราราม จำนวน 20 ไร่ และถูกทางรถไฟ สายชุมทาง หนองปลาดุก-สุพรรณบุรี ตัดผ่านอีกจำนวนหนึ่ง ทำให้มีที่ดินของทางวัด คงเหลือจำนวน 40 ไร่ 1 งาน 10 ตารางวา
วัดนิยมธรรมวรารามได้ประกาศตั้งเป็นวัดเมื่อวันที่ 10 สิงหาคม พ.ศ. 2503 ต่อมาพระครูสุกิจธรรมสรณ์ จึงได้แต่งตั้งให้หลวงพ่อสกล ปริสุทฺโธ มาเป็นเจ้าอาวาส ในขณะนั้นเมื่อเป็นวัดใหม่ยังไม่มีชื่อวัด ชาวบ้านเรียกว่า วัดทุ่งควายหาย ต่อมาจึงเปลี่ยนชื่อมาเป็น "วัดนิยมธรรมวราราม" ต่อมา พ.ศ. 2515 หลวงพ่อสกล ลาออกจากเจ้าอาวาส ปีถัดมาพระสมาน สิริปฺโญ จึงได้ดำรงตำแหน่งเจ้าอาวาสปกครองวัดสืบมา จนถึง พ.ศ. 2538 ได้ลาออกจากตำแหน่งเจ้าอาวาส ชาวบ้านจึงได้ไปนิมนต์พระสุริยา ปภากโร วัดทะเลบก ตำบลกระตีบ อำเภอกำแพงแสน จังหวัดนครปฐม มาเป็นเจ้าอาวาส ต่อมา พ.ศ. 2545 พระอธิการสุริยา ได้ลาออกจากตำแหน่งเจ้าอาวาส กำนันบุญชู และ ไวยาวัจกร ชาวบ้านจึงไปขอพระภิกษุจากพระครูสุธรรมนาถ วัดปลักไม้ลาย พระครูสุธรรมนาถ จึงส่ง พระอธิการเอกกุญชร อุชุจาโร มาในวันที่ 24 เมษายน พ.ศ. 2546 และได้รับการแต่งตั้งเป็นเจ้าอาวาส ในวันที่ 1 พฤษภาคม พ.ศ. 2547 สืบมาจนถึงปัจจุบัน วัดนิยมธรรมวรารามได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 เมื่อ พ.ศ. 2558 วัดได้จัดสร้างวัตถุมงคลเพื่อนำรายได้บูรณะศาลาสวดมนต์และจัดสร้างศาลาปฏิบัติธรรม
วิสิษฐ์ เตชะธีราวัฒน์
วิสิษฐ์ เตชะธีราวัฒน์ เป็นนักการเมืองชาวไทย เคยได้รับเลือกตั้งเป็นสมาชิกวุฒิสภาจังหวัดเชียงราย 1 สมัย อดีตรองนายกองค์การบริหารส่วนจังหวัดเชียงราย ปัจจุบันเป็นสมาชิกสภาผู้แทนราษฎรจังหวัดเชียงราย สังกัดพรรคเพื่อไทย และเป็นน้องชายของ วิสาร เตชะธีราวัฒน์ อดีตรัฐมนตรีช่วยว่าการกระทรวงมหาดไทย
ประวัติ
วิสิษฐ์ เตชะธีราวัฒน์ เกิดเมื่อวันที่ 14 พฤษภาคม พ.ศ. 2501 เป็นชาวจังหวัดเชียงราย เป็นบุตรของนายวันชัย กับนางสมรวย เตชะธีราวัฒน์ และเป็นน้องชายของนายวิสาร เตชะธีราวัฒน์ นายวิสิษฐ์ สำเร็จการศึกษา นิติศาสตรบัณฑิต จากมหาวิทยาลัยธรรมศาสตร์ และ ศิลปศาสตรมหาบัณฑิต (พัฒนาสังคม) จากสถาบันบัณฑิตพัฒนบริหารศาสตร์
การทำงาน
วิสิษฐ์ เตชะธีราวัฒน์ สมัครรับเลือกตั้งเป็นสมาชิกวุฒิสภาจังหวัดเชียงราย ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาโดยตรงครั้งแรกในประเทศไทย โดยเขาได้รับเลือกตั้งเป็นสมาชิกวุฒิสภาสมัยแรก จนหมดวาระในปี 2549 ต่อมาได้รับแต่งตั้งเป็นรองนายกองค์การบริหารส่วนจังหวัดเชียงราย
การประท้วงกรณีจอร์จ ฟลอยด์
การประท้วงกรณีจอร์จ ฟลอยด์ (George Floyd protests) เป็นกลุ่มการประท้วงและจลาจลที่กำลังดำเนินอยู่ เพื่อตอบโต้การใช้ความรุนแรงของตำรวจสหรัฐและคตินิยมเชื้อชาติ เริ่มต้นจากการประท้วงระดับท้องถิ่นในเขตมหานครมินนีแอโพลิส–เซนต์พอล รัฐมินนิโซตา ก่อนที่จะแพร่กระจายไปทั่วสหรัฐและทั่วโลก การประท้วงนั้นเริ่มต้นขึ้นในมินนีแอโพลิสเมื่อวันที่ 26 พฤษภาคม พ.ศ. 2563 หลังชายผิวดำชื่อ จอร์จ ฟลอยด์ เสียชีวิตเนื่องจากเดริก ชอวิน ตำรวจเมืองมินนีแอโพลิส (เอ็มพีดี) กดเข่าลงบนคอของฟลอยด์เป็นเวลา 8 นาที 46 วินาที ระหว่างการจับกุมฟลอยด์ในคืนก่อนหน้า
ในการประท้วงที่สถานีตำรวจมินนีแอโพลิส เขต 3 ผู้เดินขบวนได้ปะทะกับเจ้าหน้าที่ตำรวจซึ่งใช้แก๊สน้ำตาและกระสุนยาง ในวันที่ 27 พฤษภาคม ชายคนหนึ่งถูกยิงจนเสียชีวิตโดยเจ้าของโรงรับจำนำที่คิดว่าชายผู้นั้นกำลังขโมยของ และกระจกหน้าต่างของสถานีตำรวจเขต 3 ได้ถูกทุบทำลาย ร้านค้าหลายร้านถูกบุกทำลาย ปล้น และวางเพลิง
ธงชาติโปรตุเกส
สีของธงอย่างใหม่โดยเฉพาะสีเขียวนั้นไม่ใช่สีอย่างที่เคยใช้ในธงชาติโปรตุเกสในอดีต และเป็นการแสดงออกถีงแรงบันดาลในจากแนวคิดสาธารณรัฐ ซึ่งต้องการทำลายความเชื่อมโยงกับระบอบกษัตริย์ที่อิงกับศาสนจักรของโปรตุเกสในอดีตลง หลังเหตุการณ์จลาจลจากกลุ่มนิยมสาธารณรัฐในวันที่ 31 มกราคม พ.ศ. 2434 ล้มเหลวลง สีเขียวและสีแดงก็ได้กลายเป็นสีของพรรคนิยมสาธารณรัฐโปรตุเกส (Portuguese Republican Party) และขบวนการเคลื่อนไหวที่เกี่ยวข้อง ซึ่งคงทำการเคลื่อนไหวทางการเมืองต่อมาจนกระทั่งสามารถก่อการปฏิวัติสำเร็จในวันที่ 5 ตุลาคม พ.ศ. 2454 ในช่วงทศวรรษต่อมา สีทั้งสองสีได้รับการเผยแพร่โดยทั่วไปว่าเป็นสีแห่งความหวังของชาติ (สีเขียว) และสีของเลือดของผู้ที่ยอมตายเพื่อปกป้องชาติ (สีแดง) ในฐานะเป็นเครื่องมือแสดงออกถึงความรักชาติและความหยิ่งในเกียรติของชาวโปรตุเกส
การประท้วงกรณีจอร์จ ฟลอยด์
เป็นเวลาหลายวันหลังการเสียชีวิตของฟลอยด์ ผู้ประท้วงหลายร้อยคนได้มาชุมนุมที่ทางเข้าบ้านของชอวิน (ตำรวจผู้วางเข่าบนคอฟลอยด์) ทำให้มีเจ้าหน้าที่ตำรวจเข้ามาควบคุมเหตุการณ์ ต่อมาในวันที่ 28 เจคอบ เฟรย์ นายกเทศมนตรีเมืองมินนีแอโพลิส ได้ประกาศสถานการณ์ฉุกเฉิน และทิม วอลซ์ ผู้ว่าการรัฐมินนิโซตา ได้ร้องขอเจ้าหน้าที่จากกองกำลังป้องกันชาติมินนิโซตาจำนวน 500 นายเข้ามาประจำการ ไม่เกินเช้าวันถัดมา ธุรกิจร้านค้าต่าง ๆ ในมินนีแอโพลิส–เซนต์พอลได้ถูกปล้นและทำลายเพิ่มอีก เจ้าหน้าที่ตำรวจมินนีแอโพลิสในอาคารสถานีตำรวจเขต 3 พยายามสกัดกั้นผู้ประท้วงโดยใช้แก๊สน้ำตา แต่ต่อมาในเวลาประมาณห้าทุ่ม ผู้ประท้วงได้บุกเข้าไปในอาคารสถานีและจุดไฟเผาอาคารหลังจากที่ทุกคนได้อพยพออกมาจากอาคารแล้ว การประท้วงยังคงดำเนินต่อไปในวันที่ 30 ทิม วอลซ์, เจคอบ เฟรย์ และเมลวิน คาร์เตอร์ นายกเทศมนตรีเมืองเซนต์พอล ได้ประกาศเคอร์ฟิว ประธานาธิบดีดอนัลด์ ทรัมป์ ได้ยืนยันกับวอลซ์ว่า กองทัพสหรัฐพร้อมเข้าช่วยเหลือในเหตุการณ์หากจำเป็น
บรูโน ทิม
บรูโน ทิม (Bruno Timm; ค.ศ. 1902–1972) เป็นนักถ่ายทำภาพยนตร์ประเทศเยอรมนี
การประท้วงกรณีจอร์จ ฟลอยด์
ณ วันที่ 31 มีการประท้วงพร้อมกันในมากกว่า 100 เมืองในสหรัฐและนอกสหรัฐ เพื่อเรียกร้องความยุติธรรมให้กับฟลอยด์ พร้อมทั้งเป็นการชี้ให้เห็นถึงปัญหาการใช้ความรุนแรงของตำรวจในสหรัฐ เมืองสำคัญที่มีการประท้วง เช่น แอตแลนตา, บอลทิมอร์, เบอร์มิงแฮม, บอสตัน, ชาร์ลอตต์, ชิคาโก, โคลัมบัส, แดลลัส, เดนเวอร์, ดีทรอยต์, ฟอร์ตลอเดอร์เดล, ฮิวส์ตัน, อินเดียแนโพลิส, แจ็กสันวิลล์, แคนซัสซิตี, ลาสเวกัส, ลอสแอนเจลิส, ลุยส์วิลล์, ไมแอมี, มอนทรีออล, แนชวิลล์, นิวออร์ลีนส์, นครนิวยอร์ก, ฟิลาเดลเฟีย, ฟีนิกซ์, พิตต์สเบิร์ก, พอร์ตแลนด์ (รัฐออริกอน), ริชมอนด์ (รัฐเวอร์จิเนีย), ซอลต์เลกซิตี, ซานฟรานซิสโก, ซีแอตเทิล, แทมปา, โทรอนโต, ทัลซา, แวนคูเวอร์, วอชิงตัน ดี.ซี. เป็นต้น ในเมืองสำคัญอย่างน้อย 12 เมืองได้มีการประกาศเคอร์ฟิวในเย็นวันที่ 30 พฤษภาคม นับตั้งแต่การเริ่มประท้วงจนถึงคืนวันที่ 31 มีผู้ถูกจับกุมอย่างน้อย 4,400 คน
ธงชาติโปรตุเกส
แบบของธงชาติโปรตุเกสในปัจจุบันแสดงถึงการเปลี่ยนแปลงอย่างใหญ่หลวงในพัฒนาการของธงชาติ ซึ่งเคยเปลี่ยนแปลงอย่างใกล้ชิดตามการเปลี่ยนแปลงตราประจำราชวงศ์ (royal arms) อยู่เสมอ นับแต่การสถาปนาประเทศแห่งนี้เป็นต้นมา ธงชาตินั้นมีพัฒนาการจากธงรูปกางเขนสีฟ้าบนพื้นสี่เหลี่ยมจตุรัสสีขาวของพระเจ้าอฟองโซที่ 1 แห่งโปรตุเกส มาสู่ธงตราอาร์มบนธงสี่เหลี่ยมพื้นสีฟ้า-ขาว ของกษัตริย์โปรตุเกสเสรีนิยม ในช่วงเวลาดังกล่าว การเปลี่ยนแปลงลักษณะธงโดยหลักซึ่งจะมีความเกี่ยวโยงกับเหตุการณ์สำคัญทางการเมืองอยู่เสมอ ล้วนมีส่วนเกี่ยวข้องกับการเปลี่ยนแปลงรูปตราแผ่นดินมาจนถึงรูปแบบปัจจุบันด้วย
แบบธง
กฎหมายซึ่งระบุให้ธงชาติโปรตุเกสแบบปัจจุบันใช้แทนธงชาติในระบอบราชาธิปไตยภายใต้รัฐธรรมนูญอย่างถูกกฎหมายนั้น ได้รับความเห็นชอบจากสภาร่างรัฐธรรมนูญแห่งโปรตุเกสและตีพิมพ์ในรัฐกิจจานุเบกษาโปรตุเกส (Diário do Governo) ฉบับที่ 141 ในวันที่ 19 มิถุนายน พ.ศ. 2454 และประกาศใช้ข้อบังคับเรื่องธงชาติอย่างเป็นทางการในรัฐกิจจานุเบกษาเลขที่ 150 เมื่อวันที่ 30 มิถุนายน ปีเดียวกัน
การสร้างธงชาติ
Vertically centered over the sphere is the national shield, a white-bordered curved-bottom ("Portuguese type") red shield charged with a white inescutcheon. Its height and width are, respectively, seven-tenths and six-tenths of the sphere's diameter. The shield is positioned in a way that its limits intersect the sphere:
A curious aspect of the official design is the absence of a segment of the Tropic of Capricorn, between the national shield and the ecliptic arc.
The white inescutcheon is itself charged with five smaller blue shields (escudetes or quinas) with their curved edges pointing down and arranged like a greek cross (1+3+1). Each quina holds five white bezants displayed in the form of a saltire (2+1+2). The red bordure is charged with seven yellow castles: three on the chief portion (one in each corner and one in the middle), two in the middle points of each quadrant of the curved base (rotated 45 degrees), and two more on each side of the bordure, over the flag's horizontal middle line. Each castle is composed by a base building, bearing a "closed" door (yellow-colored), on top of which stand three battlemented towers. -->
ในกฎหมายธงของโปรตุเกสสีของธงชาติ แต่ตารางสีธงชาติโดยประมาณนั้นแสดงไว้ในตารางเบื้องล่าง ดังนี้
สัญลักษณ์
ธงชาติโปรตุเกสมีข้อสังเกตท้งสามที่เห็นได้ชัดเจนคือ: พื้นธงสองสี ธงแบบสี่เหลี่ยมผืนผ้า และ ตราโล่ราชวงศ์ (มีลักษณะเหมือนกันกับตราแผ่นดิน)
ธงอื่น ๆ
นอกจากธงชาติสำหรับพลเรือนและราชการแล้ว ประเทศโปรตุเกสยังมีการใช้ธงกองทัพสำหรับใช้เป็นเครื่องหมายแห่งกองทัพสาธารณรัฐโปรตุเกสโดยเฉพาะ (แต่สำหรับธงประจำอาคารที่ทำการของกองทัพนั้นจะชักธงชาติขึ้นแทน ไม่ใช่ธงประจำกองทัพโปรตุเกสซึ่งโดยมากใช้ในพิธีสวนสนาม) นอกจากนี้ ยังมีธงอย่างอื่นสำหรับข้าราชการในระดับสูงของรัฐบาลและกองทัพสาธารณรัฐโปรตุเกสด้วย
แกเร็ท เซาท์เกต
แกเร็ท เซาท์เกต โอบีอี (Gareth Southgate; เกิด 3 กันยายน ค.ศ. 1970) เป็นผู้จัดการและเป็นอดีตนักฟุตบอลชาวอังกฤษ ปัจจุบันเป็นผู้จัดการทีมชาติอังกฤษ
เซาท์เกตสามารถทำทีมชาติอังกฤษเข้าถึงรอบรองชนะเลิศฟุตบอลโลก 2018 โดยได้อันดับ 4 นับเป็นผู้จัดการทีมชาติอังกฤษคนแรกในรอบ 28 ปีนับตั้งแต่ฟุตบอลโลกปี 1990 ที่ประเทศอิตาลี ซึ่งในครั้งนั้นอังกฤษก็ได้อันดับ 4 เช่นเดียวกัน นอกจากนี้ยังทำทีมชาติอังกฤษคว้าตำแหน่งรองชนะเลิศฟุตบอลชิงแชมป์แห่งชาติยุโรป 2020 ได้อีกด้วย
แหล่งข้อมูลอื่น
1970
อุลริช ไบเกอร์
อุลริช ไบเกอร์ (26 สิงหาคม ค.ศ. 1918 – 18 กันยายน ค.ศ. 1996) เป็นนักแสดงชาวเยอรมัน
เส้นโครงแผนที่แบบเมอร์เคเตอร์
เส้นโครงแผนที่แบบเมอร์เคเตอร์ (Mercator projection) คือการแสดงแผนที่ลูกโลกบนพื้นผิวสัมผัสทรงกระบอก ซึ่งได้รับการนำเสนอในปี ค.ศ. 1569 โดยเกราร์ดุส แมร์กาตอร์ นักภูมิศาสตร์และนักทำแผนที่ชาวเฟลมิช
เส้นโครงแผนที่แบบเมอร์เคเตอร์มีคุณสมบัติในการรักษาทิศทาง จึงสามารถแสดงเส้นทิศทางที่แน่นอนใด ๆ ให้เป็นเส้นตรงลงบนแผนที่ เท่ากับเป็นการรักษาค่าของมุมที่ทำกับเส้นเมริเดียน อีกทั้งยังรักษารูปร่างของวัตถุบนแผนที่ให้มีลักษณะรูปร่างคงเดิม นอกจากนี้เส้นโครงแผนที่แบบเมอร์เคเตอร์ยังมีคุณสมบัติในการรักษาอัตราส่วนของระยะทางในทุกทิศทางจากจุดใดจุดหนึ่งให้มีค่าเท่ากันตลอดทั้งแผนที่ ซึ่งการรักษาคุณสมบัติต่าง ๆ เหล่านี้เป็นประโยชน์อย่างยิ่งต่อการใช้งานสำหรับการเดินเรือในทะเล
การแสดงแผนที่แบบนี้จะมีการขยายขนาดของวัตถุเกิดขึ้น เมื่อละติจูดมีค่าสูงขึ้นนับจากจากเส้นศูนย์สูตรไปยังขั้วโลกเหนือหรือขั้วโลกใต้ ยกตัวอย่างเช่น กรีนแลนด์และแอนตาร์กติก เมื่อแสดงลงบนแผนที่แบบเมอร์เคเตอร์จะมีขนาดใหญ่กว่าในความเป็นจริงเมื่อนำไปเปรียบเทียบกับแผ่นพื้นทวีปที่อยู่ใกล้เส้นศูนย์สูตร หรืออะแลสกาเมื่อปรากฏบนแผนทื่จะมีขนาดเท่าประเทศบราซิล ซึ่งในความเป็นจริง บราซิลมีขนาดใหญ่กว่าอะแลสกาถึง 5 เท่า (ถีงแม้จะถูกขยายขนาดให้ใหญ่ขึ้น แต่ลักษณะรูปร่างยังคงเดิม) เป็นต้น
การสร้างแผนที่เมอร์เคเตอร์
แผนที่เมอร์เคเตอร์ใช้หลักของการแสดงแผนที่ด้วยการใช้พื้นผิวสัมผัสแบบทรงกระบอก
ขั้นตอนแรก คือการเลือกทรงกลมที่มีขนาดใกล้เคียงกับโลกแล้วนำมาทำให้มีขนาดเล็กลง ในที่นี้จะเรียกว่า ลูกโลกจำลอง ซึ่งจะเป็นตัวกำหนดอัตราส่วนของแผนที่แบบเมอร์เคเตอร์ที่เราต้องการ หลังจากนั้นนำพื้นผิวสัมผัสทรงกระบอกมาสัมผัสและตั้งฉากกับลูกโลกจำลองที่เส้นศูนย์สูตร ทำให้แกนของลูกโลกและแกนของพื้นผิวสัมผัสทรงกระบอกเป็นแกนเดียวกัน จากนั้นจึงฉายภาพของลูกโลกลงบนผิวสัมผัส แล้วนำผิวสัมผัสทรงกระบอกมาคลายออกเพื่อนำไปใช้งานเป็นแผนที่
ความถูกต้องของแผนที่ สามารถตรวจสอบได้จากการเปรียบเทียบความยาวของเส้นในตำแหน่งเดียวกันบนแผนที่และบนลูกโลกจริง ค่าที่ได้จะมีความถูกต้องมากที่สุดที่บริเวณเส้นศูนย์สูตรโลก เมื่อค่าของละติจูดมีค่าสูงมากขึ้นค่าความถูกต้องนี้ก็จะมีการเปลี่ยนแปลงไป
การใช้งาน
เส้นทิศทางที่แน่นอนใดๆในความเป็นจริงจะถูกแสดงเป็นเส้นตรงบนแผนที่แบบเมอร์เคเตอร์ คุณลักษณะที่สำคัญสองประการที่ทำให้แผนที่แบบเมอร์เคเตอร์มีประโยชน์อย่างยิ่งต่อการเดินเรือในทะเล คือ
นอกจากการใช้งานสำหรับการเดินเรือในทะเลดังกล่าวข้างต้น ในปัจจุบันผู้ให้บริการแผนที่ออนไลน์ส่วนใหญ่ เช่นกูเกิล แผนที่, บิงแมปส์ และยาฮูแมปส์ ใช้การแสดงแผนที่แบบเมอร์เคเตอร์ที่แตกต่างกันออกไปสำหรับแสดงแผนที่ออนไลน์ โดยมีชื่อเรียกว่า เว็บเมอร์เคเตอร์ หรือ กูเกิลเว็บเมอร์เคเตอร์ การแสดงแผนที่แบบเมอร์เคเตอร์นี้สามารถใช้งานได้ดีถึงแม้ว่าจะมีการขยายหรือลดขนาดเพื่อเปลี่ยนแปลงอัตราส่วนของแผนที่เมื่อใช้งานแผนที่ออนไลน์
ข้อจำกัด
สำหรับบริเวณที่เกิดการบิดเบี้ยวขึ้นมาสามารถใช้วิธีการตรวจสอบและอ้างอิงพื้นฐานได้จากแผนภาพของทฤษฏีของทิสสอต
ถึงแม้ว่าในปัจจุบันจะมีการใช้งานแผนที่แบบเมอร์เคเตอร์อย่างแพร่หลาย แต่ก็ยังไม่สามารถนำมาใช้ในการอ้างอิงเพื่อใช้งานเป็นแผนที่โลกได้ เนื่องจากยังมีข้อจำกัดในการแสดงขนาดของพื้นที่เมื่อละติจูดมีค่าสูงขึ้น ดังนั้นแผนที่เล่ม (atlas) สมัยใหม่จึงไม่ใช้แผนที่แบบเมอร์เคเตอร์เป็นตัวอ้างอิง แต่จะใช้การแสดงแผนที่แบบทรงกระบอกแบบอื่นแทน อย่างไรก็ดีแผนที่เมอร์เคเตอร์ยังคงถูกใช้งานอยู่ในบริเวณใกล้เส้นศูนย์สูตร ที่ซึ่งการบิดเบี้ยวมีค่าน้อย
วินเทอร์ทัวร์
วินเทอร์ทัวร์ (Winterthur) เป็นเมืองในรัฐซือริช ทางตอนเหนือของประเทศสวิตเซอร์แลนด์ เป็นเมืองที่มีประชากรมากเป็นอันดับ 6 ของประเทศ แต่ราว ๆ 1 ใน 4 เป็นชาวต่างประเทศ วินเทอร์ทัวร์คั้งอยู่ห่างจากนครซือริชเพียง 30 กิโลเมตร เศรษฐกิจส่วนใหญ่ของวินเทอร์ทัวร์เป็นภาคบริการ การท่องเที่ยวไมได้เป็นแหล่งรายได้สำคัญของเมืองนี้มากนัก จึงไม่แปลกที่วินเทอร์ทัวร์จะมีโรงแรมตั้งอยู่เพียงไม่กี่แห่ง
คาเรน คล่องตรวจโรค
คาเรน คล่องตรวจโรค นิติโรจน์สกุล หรือชื่อในวงการบันเทิงคือ คาเรน คล่องตรวจโรค นักแสดง และนางแบบลูกครึ่งชาวไทย โด่งดังอย่างมากในช่วงปี พ.ศ. 2539-พ.ศ. 2543 จากการเป็นนักแสดงวัยรุ่นที่มีผลงานภาพยนตร์ เช่น เด็กเสเพล, มัจจุราชตามล่าข้าไม่สน เป็นต้น
ประวัติ
คาเรน คล่องตรวจโรค นิติโรจน์สกุล ชื่อที่เป็นที่รู้จักในวงกว้าง คาเรน คล่องตรวจโรค (ชื่อเล่น: คาเร็น) เกิดวันพุธที่ 8 ธันวาคม พ.ศ. 2525 (ปีนักษัตร: ปีจอ) นักแสดง นางแบบชาวไทย เริ่มต้นมีผลงานเมื่อช่วงปี พ.ศ. 2538 เธอมีเอกลักษณ์ประจำตัวคือน้ำเสียงแหลมใสเป็นที่น่าจดจำของเธอ เธอจบการศึกษาระดับปริญญาตรี สาขาวิทยาศาสตร์การแพทย์ คณะวิทยาศาสตร์ มหาวิทยาลัยมหิดล
คาเรน เริ่มต้นเข้าสู่วงการด้วยวัยเพียง 11 ปี จากการถ่ายแบบนิตยสารวัยรุ่น เช่น นิตยสารเดอะบอยด์, นิตยสารสุดสัปดาห์, นิตยสาร Sister เป็นต้น และถ่ายโฆษณา และที่ทำให้เธอเป็นที่รู้จักของวัยรุ่นสมัยนั้นคงจะเป็นผลงานภาพยนตร์หลายๆเรื่อง ของค่ายยักษ์ใหญ่อย่างไฟว์สตาร์ โปรดักชั่น เช่น ตัวเก็งเต็งหนึ่ง (ออกฉาย 19 ต.ค. 38), เด็กเสเพล (ออกฉาย 21 ต.ค. 39) เป็นต้น
ด้านชีวิตส่วนตัว สมรสกับ นายมงคล นิติโรจน์สกุล (ชื่อเล่น: เพค) เมื่อปลายปี พ.ศ. 2554 มีบุตร 1 คน
หวนคืนวงการอีกครั้งในฐานะพิธีกรรายการเพลงทางยูบีซี และออกอัลบั้มเพลงกับค่ายสมอล์รูม ก่อนจะเปลี่ยนมาทำงานเบื้องหลังในที่สุด
เจมส์ทาวน์: เลเจนด์ออฟเดอะลอสต์โคโลนี
เจมส์ทาวน์: เลเจนด์ออฟเดอะลอสต์โคโลนี (Jamestown: Legend of the Lost Colony) หรือที่เรียกกันอย่างสามัญคือ เจมส์ทาวน์ เป็นวิดีโอเกมแนวชูตเอ็มอัปเลื่อนฉากแนวตั้ง ที่พัฒนาและเผยแพร่โดยไฟนอลฟอร์มเกมส์ใน ค.ศ. 2011 เกมดังกล่าวอุบัติขึ้นบนดาวอังคารในประวัติศาสตร์ประยุกต์สตีมพังก์คริสต์ศตวรรษที่ 17 ที่ซึ่งดาวเคราะห์เป็นอาณานิคมของอังกฤษ ที่ถูกท้าทายโดยชาวสเปนและชาวดาวอังคาร
รูปแบบการเล่น
เจมส์ทาวน์มีกลไกที่คล้ายคลึงกับเกมยิงอื่น ๆ เครื่องบินมี 4 ประเภท แต่ละประเภทมีการโจมตีหลักและรอง และ "วอนท์โหมด" (Vaunt Mode) ซึ่งผู้เล่นสามารถเรียกใช้เมื่อมีทองคำจากศัตรูที่ถูกทำลายเพียงพอแล้ว เมื่อโหมดนี้ทำงานเครื่องบินจะได้รับเกราะป้องกันชั่วคราว, เพิ่มพลังยิง และตัวคูณคะแนนในระยะเวลาที่จำกัด ซึ่งสามารถยืดเยื้อและเพิ่มขึ้นได้โดยการสะสมทองคำมากขึ้น
เกมนี้สามารถเล่นได้ทั้งในโหมดผู้เล่นเดี่ยวธรรมดาและในโหมดผู้เล่นหลายคนในท้องถิ่นที่รองรับผู้เล่นสูงสุด 4 คน
การพัฒนา
เกมดังกล่าวได้รับการพัฒนาในสองปีโดยไฟนอลฟอร์มเกมส์ซึ่งเป็นผู้พัฒนาแนวอินดี้ และได้รับการสนับสนุนทางการเงินจากการออมส่วนตัวของผู้ก่อตั้งสามคน ผู้พัฒนานำเสนอโปรเกียร์ซึ่งเป็นเกมยิงของบริษัทเคฟว่าเป็นสิ่งที่ใกล้เคียงที่สุดที่มีอิทธิพลโดยตรง และกล่าวว่าภาพยนตร์การ์ตูนของฮายาโอะ มิยาซากิ โดยเฉพาะมหาสงครามหุบเขาแห่งสายลม และลาพิวต้า พลิกตำนานเหนือเวหามีอิทธิพลต่อสไตล์ศิลปะ ประวัติศาสตร์ประยุกต์ของเรื่องราวอ้างอิงถึงอาณานิคมโรอาโนก และรวมถึงบุคคลที่เกี่ยวข้อง เช่น วอลเตอร์ ราลี, เวอร์จิเนีย แดร์, จอห์น สมิธ และโจชิม แกนส์ ในฐานะตัวละคร
การตอบรับ
เจมส์ทาวน์และเจมส์ทาวน์+ได้รับ "ความคิดเห็นเป็นที่นิยมโดยทั่วไป" ตามเว็บไซต์การรวบรวมบทวิจารณ์ เมทาคริติก เว็บไซต์ไอจีเอ็นเรียกเวอร์ชันพีซีว่าเป็น "เกมยิงที่เข้าถึงได้โดนใจ พร้อมกลไกที่ชาญฉลาดในการเล่น และระดับความลึกที่น่าประหลาดใจซ่อนตัวอยู่ใต้เซอร์เฟซ 16 บิต" ส่วนเว็บไซต์วันอัป.คอมยกย่องการเข้าถึงได้ง่าย, ความยากที่เพิ่มขึ้น, กราฟิกสไตล์ 16 บิต และซาวด์แทร็ก
เจมส์ทาวน์ได้รับเลือกให้เป็นหนึ่งใน "แพกซ์ 10" (เกมอินดี้ที่ดีที่สุดที่คัดสรรมานานหลายปี) สำหรับการประชุมแพกซ์ไพรม์ 2011 เกมดังกล่าวได้รับการเพิ่มเข้าไปในฮัมเบิลอินดี้บันเดิล 4 เมื่อวันที่ 13 ธันวาคม ค.ศ. 2011
แฮร์มัน วัลเลินทีน
แฮร์มัน วัลเลินทีน (Hermann Vallentin; 24 พฤษภาคม ค.ศ. 1872 – 18 กันยายน ค.ศ. 1945) เป็นนักแสดงชายชาวเยอรมัน
แฮร์มันเกิดที่กรุงเบอร์ลิน และเสียชีวิตขณะอายุ 76 ปี ที่กรุงเทลอาวีฟ ประเทศอิสราเอล
วอลเลย์บอลชายทีมชาติจีน
วอลเลย์บอลชายทีมชาติจีน (中国国家男子排球队) เป็นตัวแทนของประเทศจีนในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เคยได้อันดับ 8 ในโอลิมปิกฤดูร้อน 1984 ที่ ลอสแอนเจลิส รัฐแคลิฟอร์เนีย ประเทศสหรัฐอเมริกา และอันดับ 5 ในโอลิมปิกฤดูร้อน 2008 ทีมวอลเลย์บอลประเทศชั้นนำในทวีปเอเชีย ได้แก่ อิหร่าน, จีน, เกาหลีใต้ และ ญี่ปุ่น
ใกล้เกินไป
"ใกล้เกินไป" เป็นซิงเกิลของวงเยสเซอร์เดส์ จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้องโดย ดอกไม้ไฟ แต่งทำนองโดย เฉลิมพล ตันติ์ทวิสุทธิ์ และเรียบเรียงโดย Yes'sir days ออกจำหน่ายในวันที่ 4 เมษายน พ.ศ. 2559
มิวสิกวีดีโอเพลงนี้ อัทธ์ นักร้องนำ ได้แสดงเป็นพระเอกมิวสิกวีดีโอด้วยตัวเอง และได้สาวสวยจาก MBO (เอ็มบรีโอ) “ป่าน – ปณิพร อินทรา” รับบทนางเอกที่คอยตอกย้ำสถานะความเป็นเพื่อนจนทำให้ อัทธ์ หัวเสียถึงขั้นต้องระบายอารมณ์ในมิวสิกวีดีโอ เพลงนี้ได้ถ่านทำกันหลายสถานที่เพื่อเก็บภาพสวยในกรุงเทพฯ เช่น แพร่งภูธร, ถนนมหาราช , สวนสันติชัยปราการ , ตรอกปานสุข ฯลฯ
การตอบรับ
เพลง "ใกล้เกินไป" ได้อันดับสูงสุดที่ 63 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 27 กุมภาพันธ์ พ.ศ. 2559
คิดถึงเธอ (Badly)
"คิดถึงเธอ (Badly)" เป็นซิงเกิลของเจ็ตเซ็ตเตอร์ ในปี พ.ศ. 2559 โดยประพันธ์เนื้อร้อง-ทำนอง ทฤษฎี ศรีม่วง และเรียบเรียงโดย เจ็ตเซ็ตเตอร์ ออกจำหน่ายในวันที่ 17 พฤษภาคม พ.ศ. 2559 เนื้อหาเพลงนี้พูดถึงการที่คนรักที่จากกันไป และเราเองยังลืมความรักนั้นไม่ได้ ก็ได้แค่รอให้เขากลับมาและเราเองจะไม่ทำให้เขาเสียใจอีก
มิวสิกวิดีโอนี้เผยแพร่ครั้งแรกในยูทูบวันที่ 17 พฤษภาคม พ.ศ. 2559 โดยมีอิงครัต ดำรงค์ศักดิ์กุล มาแสดงในมิวสิกวีดีโอนี้ โดยเป็นเรื่องราวของความรักวัยเด็กที่สดใสแต่ก็มีความเศร้าอยู่ด้วย เชื่อว่าหลายคนเองก็น่าจะเคยมีเรื่องราวเกี่ยวกับความรักในอดีตที่ไม่ต่างจากพระเอกเอ็มวีเท่าไหร่ แต่ตอนจบเอ็มวีนั้นก็มีปลายเปิดที่สามารถคิดต่อได้หลายทาง
การตอบรับ
เพลง "'คิดถึงเธอ (Badly)" ติดอันดับสูงสุดที่ 17 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 30 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ตำบลม่วงสามสิบ
ตำบลม่วงสามสิบ เป็นตำบลหนึ่งในอำเภอม่วงสามสิบ จังหวัดอุบลราชธานี เป็นตำบลที่ตั้งที่ว่าการอำเภอม่วงสามสิบ
ประวัติ
ตำบลม่วงสามสิบ เดิมเป็นหมู่บ้านชื่อ "บ้านม่วง" โดยในปี พ.ศ. 2458 สมัยยุคกรุงรัตนโกสินทร์ พระวิภาคพนจกิจได้หาสถานที่ก่อสร้างอำเภอเกษมสีมา และพาราชการเดินทางมาพักแรมที่โคกดอนยูง (ปัจจุบันเป็นหมู่บ้านหนึ่งในตำบลม่วงสามสิบ) ชาวบ้านม่วงทราบข่าวจึงได้ออกไปต้อนรับและมอบที่ดินแปลงหนึ่งให้เป็นที่ตั้งอำเภอในพื้นที่บ้านม่วง และได้เปลี่ยนชื่อเป็น "อำเภอม่วงสามสิบ" ตามชื่อหมู่บ้านและได้ตั้งบ้านม่วงขึ้นเป็นตำบล และขยายพื้นที่การปกครองออกเป็น 12 หมู่บ้านจนถึงปัจจุบัน
ภูมิศาสตร์
สภาพพื้นที่ตำบลม่วงสามสิบเป็นที่ราบเรียบ และเป็นเนินสูงในบางแห่ง มีลำห้วยและแหล่งน้ำกระจายอยู่ทั่วไป ลำห้วยสายสำคัญ คือ ลำห้วยมะหรี่ พื้นที่ส่วนใหญ่ใช้ทำเกษตรกรรมทำนา ที่ดิน สาธารณะประโยชน์ ตำบลม่วงสามสิบมีอาณาเขตติดต่อกับตำบลข้างเคียง ดังนี้
เขตการปกครอง
ตำบลม่วงสามสิบแบ่งการปกครองออกเป็น 12 หมู่บ้าน ได้แก่
วอลเลย์บอลชายทีมชาติจีนไทเป
วอลเลย์บอลชายทีมชาติจีนไทเป (中華台北男子排球代表隊) เป็นตัวแทนของประเทศไต้หวันในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยสมาคมวอลเลย์บอลจีนไทเป
วอลเลย์บอลชายทีมชาติเกาหลีเหนือ
วอลเลย์บอลชายทีมชาติเกาหลีเหนือ (조선민주주의인민공화국 배구 국가대표팀) เป็นตัวแทนของประเทศเกาหลีเหนือในการแข่งขันวอลเลย์บอลระดับนานาชาติรวมถึงนัดกระชับมิตร
ทาจิบานะ โนะ คาจิโกะ
ทาจิบานะ โนะ คาจิโกะ หรือพระนามหลังสวรรคตว่า จักรพรรดินีดันริง (ค.ศ. 815 — 17 มิถุนายน ค.ศ. 850) เป็นอัครมเหสีในจักรพรรดิซางะ เป็นธิดาของทาจิบานะ โนะ คิโยโตโมะ
พระองค์มีศรัทธาในบวรพุทธศาสนา โปรดให้สร้างวัดดันริง หลังสวรรคตพระองค์ได้รับการสถาปนาเป็นจักรพรรดินีโดยตั้งพระนามตามนามวัดที่ทรงสร้างไว้
พระองค์เสด็จสวรรคตเมื่อวันที่ 4 เดือน 5 ปีคาโชที่ 4 ตรงกับวันที่ 17 มิถุนายน ค.ศ. 850
ปารณ ชาตกุล
ผู้ช่วยศาสตราจารย์ ปารณ ชาตกุล เป็นสถาปนิก ภูมิสถาปนิกชาวไทย ปัจจุบันเป็นอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย
ผศ.ปารณ สำเร็จการศึกษาระดับปริญญาตรีสาขาสถาปัตยกรรมภายใน จากจุฬาลงกรณ์มหาวิทยาลัย ด้วยเกียรตินิยมอันหนึ่ง (เหรียญทอง) จากนั้นได้เลือกเข้าศึกษาต่อจนจบปริญญาโท ในสาขาภูมิสถาปัตยกรรมในมหาวิทยาลัยเดียวกัน ผศ.ปารณ มีความเชี่ยวชาญพิเศษโดยเฉพาะด้านวัสดุพืชพรรณ การใช้ต้นไม้ สังคมพืช รวมถึงยังเป็นอาจารย์สอนทางด้านการออกแบบสถาปัตยกรรมภายในผสานกับภูมิสถาปัตยกรรม หรือที่เรียกว่างานภูมิทัศน์ภายในอาคาร (Interiorscape)
ผลงาน
อาจารย์ปารณ มีผลงานการเขียนหนังสือชื่อ เลียบขอบไพร ISBN 978-974-033-331-9 ซึ่งเป็นการบอกเล่าแนวคิดและประสบการณ์ที่น่าสนใจขณะที่พานิสิตศึกษาธรรมชาติในป่า ตลอดจนการเตรียมตัวศึกษาธรรมชาติทั้งพืชและสัตว์ โดยสอดแทรกด้วยเนื้อหาทางวิชาการในเบื้องต้น พร้อมภาพวาดและภาพถ่ายของผู้เขียนเองทั้งหมด
ชอพูร์ แบฆทียอร์
ชอพูร์ แบฆทียอร์ เป็นนักการเมืองชาวอิหร่าน เขาเป็นนายกรัฐมนตรีคนสุดท้ายในรัชสมัยพระเจ้าชาห์ โมฮัมหมัด เรซา ปาห์ลาวี นอกจากนี้เขาเป็นรัฐมนตรีว่าการกระทรวงมหาดไทยและสมาชิกสภาผู้สำเร็จราชการแห่งรัฐอีกด้วย ในคำพูดของนักประวัติศาสตร์อับบาส มิลานี : "มากกว่าหนึ่งครั้งในน้ำเสียงของเยเรมีย์เขาเตือนประเทศชาติถึงอันตรายของเผด็จการลัทธิอำนาจนิยมและว่าลัทธิฟาสซิสต์ของมุลละฮ์จะมืดมนกว่าคณะผู้ยึดอำนาจการปกครองใดๆ"
นายกรัฐมนตรี
การประท้วงใหญ่เกิดขึ้นอีกที่เมืองมาชาดมีการลุกฮือเผาบ้านของชาวอเมริกัน ตลอดจนกิจการต่าง ๆ ของชาวตะวันตก ทหารได้สกัดกั้นและทำให้มีผู้บาดเจ็บล้มตายนับร้อย เหตุการณ์ลุกลามใหญ่โตจนรัฐบาลอเมริกา และยุโรปสั่งให้คนของตนออกจากอิหร่าน ความตึงเครียดที่กดดันทำให้ชาห์ทำตามคำแนะนำของอเมริกา โดยการเสด็จออกนอกประเทศพร้อมครอบครัว เมื่อวันที่ 13 มกราคม ค.ศ. 1979 โดยที่รัฐบาลของนายชาห์ปูร์ บัคเตียร์ ได้ออกประกาศว่า พระองค์มิได้สละบัลลังก์แต่อย่างใด และแล้วในวันที่ 1 กุมภาพันธ์ โคมัยนีพร้อมผู้ช่วยราว 500 คน และนักหนังสือพิมพ์อีก 150 คน ได้โดยสารเครื่องบินโบอิ้ง 747 ของสายการบินฝรั่งเศสกลับสู่อิหร่าน โดยมีประชาชนต้อนรับอย่างเนืองแน่น แม้ระยะแรกกองทัพบกประกาศว่าพร้อมหลั่งเลือดเพื่อค้ำบัลลังก์ชาห์ หรือหนุนรัฐบาลนายบัคเตียร์ ภายหลังกองทัพบกได้วางตัวเป็นกลาง ประชาชนฝ่ายโคมัยนีจึงได้เข้าควบคุมเตหะรานไว้ได้โดยบุกยึดที่ทำการรัฐบาล กระทรวงทบวงกรม ตึกรัฐสภา และสถานีตำรวจไว้ได้หมด
ต่อมารัฐบาลที่ได้รับการแต่งตั้งจากโคมัยนีก็เข้ารับหน้าที่ควบคุมสถานการณ์ภายในประเทศ และนำอิหร่านเข้าสู่การปกครองของรัฐอิสลามตั้งแต่นั้นเป็นต้นมา โดยมีผู้นำสูงสุดคือ อิหม่ามโคมัยนี เรียกว่า ฟากิฮ์ หรือ รอฮ์บัรร์ ถือเป็นผู้นำสูงสุดทางจิตวิญญาณมีอำนาจครอบคลุมทั้งการเมืองและการปกครองทั้งหมด
วอลเลย์บอลชายทีมชาติสิงคโปร์
วอลเลย์บอลชายทีมชาติสิงคโปร์ (Singapore men's national volleyball team) เป็นตัวแทนของประเทศสิงคโปร์ในการแข่งขันวอลเลย์บอลระดับนานาชาติรวมถึงนัดกระชับมิตร
กลุ่มภาษาบาหลี–ซาซัก–ซุมบาวา
กลุ่มภาษาบาหลี–ซาซัก–ซุมบาวา เป็นกลุ่มของภาษาที่มีความเกี่ยวข้องกันอย่างใกล้ชิดที่มีผู้พูดบนหมู่เกาะซุนดาน้อยตะวันตก (จังหวัดบาหลีและจังหวัดนูซาเติงการาตะวันตก) สามภาษานั้น คือ ภาษาบาหลีบนเกาะบาหลี ภาษาซาซักบนเกาะลมบก และภาษาซุมบาวาบนเกาะซุมบาวาตะวันตก
ตำแหน่งของกลุ่มภาษาบาหลี–ซาซัก–ซุมบาวาภายในกลุ่มภาษามลายู-พอลินีเชียยังไม่เป็นที่กระจ่าง โดย Adelaar (2005) จัดให้กลุ่มภาษานี้เป็นกลุ่มย่อยของกลุ่ม "มลายู-ซุมบาวา" แต่ข้อเสนอนี้ยังคงเป็นที่โต้แย้ง
พีเทอร์ โวสส์
พีเตอร์ โวสส์ (ค.ศ. 1891 – ค.ศ. 1979) เป็นนักแสดงชาวเยอรมัน
ชนชั้นขุนนาง
ชนชั้นขุนนาง (nobility) เป็นชนชั้นทางสังคมที่อยู่รองลงมาจากชนชั้นเจ้า ชนชั้นนี้ถือครองสิทธิ์หรือชื่อเสียงมากกว่าชนชั้นอื่นในสังคมเป็นส่วนใหญ่ สิทธิของขุนนางอาจหมายถึง ความได้เปรียบเหนือกว่าชนชั้นอื่น หรืออาจเป็นเกียรติยศ ซึ่งมีบริบทแตกต่างกันไปในแต่ละประเทศและในแต่ละยุค ปกติชนชั้นขุนนางสืบทอดสิทธิตามสายโลหิตฝ่ายบิดา ในอดีตการจะเข้าสู่ชนชั้นขุนนางได้จะต้องได้รับพระราชทานจากพระมหากษัตริย์หรือได้รับแต่งตั้งจากรัฐบาล บางทีการเลื่อนชนชั้นจากสามัญชนเป็นขุนนางอาจต้องอาศัยอำนาจ ความมั่งคั่ง อำนาจทางทหารหรือความโปรดปรานของพระมหากษัตริย์
ในชนชั้นขุนนางเองก็จะมีการแบ่งออกเป็นอีกหลายระดับ ในประเทศที่ปกครองโดยกษัตริย์มักจะมีกฎหมายหรือข้อบัญญัติเกี่ยวกับชนชั้นขุนนาง แต่ในบางอดีตประเทศที่เป็นสาธารณรัฐก็มีกฎหมายที่เกี่ยวเนื่องเช่นเดียวกัน อาทิ สาธารณรัฐดัตช์ (ค.ศ. 1581–1795), สาธารณรัฐเจนัว (ค.ศ. 1005–1815), สาธารณรัฐเวนิส (ค.ศ. 697–1797) เป็นต้น ในปัจจุบันยังคงมีอีกหลายประเทศที่มีข้อบัญญัติทางชนชั้นอยู่ในลักษณะไม่สืบทอดสิทธิ์ อาทิ ประเทศซานมารีโน, นครรัฐวาติกันในยุโรป ฐานันดรศักดิ์ขุนนางยุโรปที่ทราบกันดี เช่น ดยุก เคานต์ และบารอน
ชนชั้นขุนนางที่ไม่สืบทอดตำแหน่งตามสายโลหิตก็มี โดยจะมีการคัดเลือกด้วยวิธีอื่น เช่น การสอบขุนนางในจีนสมัยจักรวรรดิ
ชนชั้นสูง
ชนชั้นสูง (upper class) ในสังคมสมัยใหม่ประกอบด้วยกลุ่มบุคคลที่ร่ำรวยที่สุดของสังคมและรวมถึงผู้ที่ทรงอิทธิพลทางการเมือง ดังนั้นจึงสามารถจำแนกชนชั้นสูงออกได้ตามความร่ำรวยซึ่งส่งต่อจากรุ่นสู่รุ่น ดังตัวอย่างที่เห็นได้ชัดในสหรัฐอเมริกา กลุ่มคนที่รวยที่สุดของประเทศ 1% ถือครองทรัพย์สินกว่า 34% ของประเทศ
คนในชนชั้นนี้ส่วนใหญ่มักเป็นชนชั้นสูงมาตั้งแต่กำเนิด ชนชั้นสูงอาจสูญเสียอิทธิพลทางการเมืองในสังคมที่ตนเองอาศัยอยู่ เราจะเรียกกลุ่มคนเหล่านี้ว่าผู้ดีเก่า ซึ่งเกิดขึ้นมากในช่วงการเปลี่ยนผ่านจากยุคศตวรรษที่ 20 สู่ศตวรรษที่ 21 จากการเมืองการปกครองที่เปลี่ยนแปลงไปตามวิถีประชาธิปไตยและรวมไปถึงการกำเกิดใหม่มากมายของคนชนชั้นกลาง ในภายหลังถือว่าปริมาณความมั่งคั่งและชื่อเสียงไม่ใช่ตัวชี้วัดที่จะแบ่งคนในชนชั้นนี้ออกได้ ชนชั้นสูงมีวิถีชีวิตและวัฒนธรรมร่วมกันในชนชั้น
โจเซฟ ซีเบอร์
โจเซฟ ซีเบอร์ (28 เมษายน ค.ศ. 1900 – 3 ธันวาคม ค.ศ. 1962) เป็นนักแสดงชาวเยอรมัน
ชนชั้นสูง
ในประวัติศาสตร์ มีชนชั้นสูงจำนวนไม่น้อยที่สามารถอยู่ได้โดยไม่ต้องทำมาหาเลี้ยงชีพ แต่อาศัยกินดอกผลจากค่าเช่าที่ดินหรือผลตอบแทนในกิจการที่เป็นสมบัติตกทอดกันมา ดังนั้นหากวัดด้วยจำนวนเงินแล้ว ชนชั้นสูงอาจจะไม่ได้ร่ำรวยเท่ากับพวกพ่อค้าวาณิชย์
แยกยุคล 2
แยกยุคล 2 (Yukol Song Junction) หรือที่รู้จักกันในนาม สามแยกยุคล หรือ สามแยกสวนมะลิ เป็นทางสามแยกจุดตัดถนนบำรุงเมือง และถนนยุคล 2 ในพื้นที่แขวงวัดเทพศิรินทร์และแขวงคลองมหานาค เขตป้อมปราบศัตรูพ่าย กรุงเทพมหานคร ในย่านสวนมะลิ
สามแยกคู่แฝด
นอกจากนี้แยกยุคล 2 ยังถือได้ว่าเป็นสามแยกฝาแฝดกับ "สามแยกอนามัย" (ถนนบำรุงเมือง ตัดกับ ถนนพลับพลาไชย) ซึ่งเป็นสามแยกถัดไป เนื่องจากเสาไฟจราจรตั้งแบบเดียวกันเมื่อมองมาจากถนนบำรุงเมือง ซึ่งความแตกต่างของสามแยกทั้งสองอยู่ที่ ที่แยกอนามัยมีการติดกล้องวงจรปิดบริเวณเสาไฟจราจร 4 เสา ส่วนแยกยุคล 2 จะมีเสากล้องแยกออกมา 2 เสา (บริเวณแยกและบริเวณซอยสวนมะลิ 3) และไฟสำหรับข้ามถนน โดยที่แยกอนามัย จะมีไฟสำหรับข้ามถนน 3 เสาไฟจราจร แต่แยกยุคล 2 มีเพียงเสาเดียว อีกประการคือ จำนวนเสาไฟจราจรที่แยกอนามัยมี 6 เสา ส่วนแยกยุคล 2 มีเพียง 4 เสาเท่านั้น
ถนนยุคล
ถนนยุคล เป็นถนนสายสั้น ๆ โดยแบ่งแยกออกเป็นถนนยุคล 1 ซึ่งมีลักษณะเป็นซอยตัดแยกจากถนนบำรุงเมือง เชื่อมกับซอยเทวีวรญาติ ที่ตัดแยกจากถนนพลับพลาไชย ด้านฝั่งตรงข้ามกับวัดเทพศิรินทราวาสราชวรวิหาร และถนนยุคล 2 ซึ่งมุ่งหน้าเข้าสู่ถนนเสือป่า ที่สี่แยกโรงพยาบาลกลาง โดยชื่อ "ยุคล" ทั้งที่เป็นชื่อถนนและทางแยก ตั้งตามพระนามของสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์  พระราชโอรสในพระบาทสมเด็จพระจุลจอมเกล้าเจ้าอยู่หัว องค์ผู้ทรงเป็นต้นราชสกุลยุคล
ปลาทะเลลึก
ปลาทะเลลึก  (deep sea fish) คือปลาที่อาศัยอยู่ในทะเลลึกที่มืดมิดและแสงแดดส่องไม่ถึง (ลึกกว่าเขตมีแสง) ปลาทะเลลึกที่พบมากที่สุดคือปลาตะเกียง นอกจากนี้ยังมีปลาทะเลลึกชนิดอื่นมากมาย เช่น ปลาฉลามคุกกี้คัตเตอร์ ปลาตกเบ็ด ปลาไวเปอร์
จากการสำรวจมีเพียง 2% จากสายพันธุ์สิ่งมีชีวิตในทะเลทั้งหมดเท่านั้นที่เรารู้จัก หมายความว่าพวกมันอาศัยอยู่ในห้วงน้ำ ต่างจากสิ่งมีชีวิตเขตอยู่ก้นทะเลที่อาศัยอยู่ในหรือบนก้นทะเล โดยทั่วไปจะพบสิ่งมีชีวิตทะเลลึกในเขตท้องทะเลลึก (ระดับความลึก 1,000–4,000 เมตร) และเขตความลึกก้นสมุทร (ระดับความลึก 4,000–6,000 เมตร) อย่างไรก็ตามปลาทะเลลึกอย่าง ปลาที่เรืองแสงได้สามารถพบได้ในท้องทะเลลึกปานกลางด้วย (ระดับความลึก 200–1,000 เมตร)
ท้องทะเลตื้น (ระดับความลึก 0–200 เมตร) เป็นห้วงน้ำที่มีแสงมากทำให้เกิดการสังเคราะห์แสง จึงเรียกได้ว่าเป็นเขตมีแสง แสงสามารถทะลุผ่านความลึกของมหาสมุทรได้เพียงไม่กี่ร้อยเมตร ทำให้ปริมาตรน้ำกว่า 90% ของมหาสมุทรเป็นพื้นที่ ๆ มืดมิด ทะเลลึกเป็นพื้นที่ ๆ มีสภาพที่สุดขั้วมาก เพราะน้ำมีความเย็น 3 °ซ. ถึง -1.8 °ซ. (ยกเว้นบริเวณปล่องแบบน้ำร้อน ที่น้ำอาจมีอุณหภูมิสูงถึง 350 °ซ.) ออกซิเจนต่ำ อีกทั้งยังมีแรงกดดันของน้ำจำนวนมหาศาลขนาดความดันระหว่าง 20 ถึง 1,000 บรรยากาศ (ระหว่าง 2 ถึง 100 เมกะปาสคาล)
ลักษณะทั่วไป
ปลาทะเลลึกนั้นมีรูปร่างเหมือนสัตว์ประหลาดพบเห็นได้ยากแต่ก็มีความน่าสนใจเพราะมีนิทานหลายเรื่องที่กล่าวถึงสิ่งมีชีวิตที่ผิดปกติมากมายและยังไม่ได้รับการศึกษาในสมัยนั้นเนื่องจากพวกมันอยู่ในทะเลลึกที่มืดมิดซึ่งอาจจะพบได้แค่ตอนเกยตื้นหรือซากศพของพวกมัน ปลาทะเลลึกโดยทั่วไปนั้นจะพึ่งพาความรู้สึกมากกว่าการมองเห็นเนื่องจากแสงสว่างใต้ทะเลลึกนั้นมีไม่มากพอจึงไม่สามารถพึ่งพาการมองเห็นในการล่าเหยื่อหรือหลีกหนีการไล่ล่าได้ มันจะพึ่งพาการเปลี่ยนแปลงความดันและกลิ่นแทน แต่ถึงอย่างนั้นปลาบางชนิดมีตาที่ไวต่อแสงกว่ามนุษย์ถึง 100 เท่า นอกจากนี้มันยังมีสีที่เข้มเพื่อหลีกหนีการล่าของวาฬและนักล่าอื่น ๆ อีกด้วย
ปลาทะเลลึกหลายชนิดเป็นสารเรืองแสงที่มีดวงตาที่ใหญ่มากเหมาะกับความมืด ปลาที่เรืองแสงมีความสามารถในการผลิตแสงทางชีวภาพผ่านการกระเจิงของโมเลกุลของลูซิเพอลีน (luciferin) ซึ่งทำให้เกิดแสง โดยกระบวนการนี้ต้องใช้ออกซิเจนด้วย ปลาเรืองแสงมากกว่า 50% ส่วนมากอยู่ตรงบริเวณไหล่ทวีปที่ระดับความลึกประมาณ 200 เมตรและ 80% ของกุ้งและปลาหมึกก็มีความสามารถในการเรืองแสงด้วยเช่นกัน อวัยวะเรืองแสง (photophores) ซึ่งผลิดมาจากเซลล์ที่มีแบคทีเรีย อวัยวะเรืองแสงเหล่านี้มีเซลล์ที่คล้ายกับเลนส์ที่เหมือนกับที่อยู่ในดวงตาของมนุษย์เพื่อใช้ในการทำให้แสงกระจายตัวอีกด้วย การเรืองแสงเหล่านี้ใช้พลังงานเพียง 1% ของพลังงานทั้งหมดแต่มีจุดประสงค์มากมายเช่นใช้ค้นหาอาหาร, สื่อสาร, หาคู่ผสมพันธุ์และดึงดูดเหยื่อเช่นปลาตกเบ็ดนอกจากนี้พวกมันยังลวงตานักล่าด้วยการปรับแสงให้ตรงกับความเข้มข้มของแสงจากด้านบนได้อีกด้วย
วงจรชีวิตของปลาทะเลน้ำลึกส่วนใหญ่จะเป็นไข่และตัวอ่อนตรงน้ำตื้นและลงน้ำลึกเมื่อโตเต็มวัย โดยไข่อาจจะลอยเป็นแพลงค์ตอนหรือวางไว้ในหลุมก็ได้แล้วแต่ชนิดของปลา เมื่อพวกมันโตเต็มที่พวกมันจะมีการดัดแปลงร่างกายเนื่องจากความหนาแน่นของน้ำทำให้ตัวพวกมันนั้นลอยน้ำได้จึงต้องเพิ่มความหนาแน่นของตัวมันให้มากกว่าน้ำรอบ ๆ ด้วยการทำให้เนื้อเยื่อส่วนมีลักษณะเป็นเนื้อเหลว ๆ เหมือวุ้นเพื่อสร้างสมดุล สิ่งมีชีวิตส่วนมากใต้ทะเลพัฒนาถุงลมของพวกมัน แต่เนื่องจากความดันที่สูงมากของสภาพแวดล้อมนี้ปลาทะเลลึกจึงมักจะไม่ได้มีอวัยวะนี้ แต่ถึงอย่างนั้นปลาทะเลลึกที่อยู่ลึกมาก ๆ นั้นจะมีกล้ามเนื้อที่เหมือนวุ้นและมีโครงสร้างกระดูกน้อยเพราะพวกมันลดความหนาแน่นของเนื้อเยื่อโดยเพิ่มไขมันให้สูงขึ้นและลดน้ำหนักโครงกระดูกลงเพื่อลดขนาดความหนาและปริมาณแร่และการสะสมน้ำ จึงทำให้พวกมันช้าและคล่องตัวน้อยกว่าปลาบนผิวน้ำ
เนื่องจากความลึกนี้ทำให้การสังเคราะห์แสงน้อยทำให้ทะเลลึกปลาส่วนใหญ่ต้องพึ่งพาการจมของซากศพและสารอินทรีย์จากทะเลด้านบน แต่บางที่พวกมันก็มีแหล่งอาหารอยู่เช่นบริเวณปล่องแบบน้ำร้อนแต่ถึงอย่างนั้นทะเลลึกนี้ก็เป็นสถานที่ ๆ หาอาหารได้ยาก ดังนั้นพวกมันจึงมีการปรับตัวเพื่อให้ดำรงชีวิตได้ง่ายขึ้นเช่นยืดหดขากรรไกรได้เช่นปลาฉลามก็อบลิน มี่ติ่งเนื้อเรืองแสงที่คล้ายเบ็ดตกปลาเช่นปลาตกเบ็ด มีปากที่ใหญ่เช่นปลาไหลกัลเปอร์และมีกระเพาะขนาดใหญ่เช่นปลาแบล็คสวอลโล
ปลาที่อยู่ในทะเลน้ำลึกมีความแตกต่างกันอย่างเห็นได้ชัดทางโครงสร้างทางกายภาพและพฤติกรรมซึ่งเกิดจากโซนที่อยู่อาศัยการอพยพการล่าและอื่น ๆ นั้นเอง ครีบก้นและครีบหางเป็นของที่หาได้ยากในหมู่ปลาทะเลน้ำลึกซึ่งแสดงให้เห็นว่าปลาทะเลน้ำลึกมีความเก่าแก่และสามารถปรับตัวให้เข้ากับสภาพแวดล้อมของมันได้ดีทำให้การรุกรานของปลาชนิดอื่น ๆ นั้นไม่ประสบความสำเร็จ ครีบส่วนใหญ่จะเป็นแบบปลาโบราณ ปลาทะเลลึกคงรูปร่างเดิมตั้งแต่อดีตจึงเป็นแบบอย่างของวิวัฒนาการที่ยาวนานในอดีตเมื่อหลายร้อนล้านปีที่ผ่านมาได้เป็นอย่างดี ซึ่งต่างจากปลาผิวบนและปลาน้ำจืดที่มีการวิวัฒนาการเรื่อยมา
สถานะปัจจุบัน
ปัจจุบันเรารู้จักปลาทะเลลึกเพียง 2% จากสายพันธุ์ปลาทะเลทั้งหมดเนื่องจากพวกมันสามารถพบเห็นและจับมาศึกษาได้ยากทำให้ได้ศึกษาเพียงซากศพที่ถูกกระแสน้ำพัดพามาเกยตื้น ส่วนที่นักวิทยาศาสตร์สามารถจับได้ก็อาศัยอยู่ได้เพียงไม่กี่ชั่วโมงก็จะตายลงเนื่องจากปลาทะเลลึกส่วนใหญ่ที่มีการพัฒนาในสภาพแวดล้อมที่มีแรงดันมหาศาลและนี้ทำให้พวกมันไม่สามารถมีชีวิตอยู่ได้ในสภาพห้องปฏิบัติการและด้วยความพยายามที่จะเก็บพวกมันไว้ในกรงขังนั้นจะทำให้พวกมันตายเพราะสิ่งมีชีวิตในทะเลลึกมีช่องว่างที่เต็มไปด้วยแก๊ส vacuoles ซึ่งก๊าซนั้นจะถูกบีบอัดภายใต้แรงดันสูงและจะขยายตัวภายใต้แรงดันต่ำ ด้วยเหตุนี้เองทำให้สิ่งมีชีวิตเหล่านี้ถูกระเบิดหากพวกมันขึ้นมาสู่ผิวน้ำ
สรีรวิทยา
การที่ทะเลลึกไม่มีแสงแดด, แรงกดดันมหาศาล, อุณหภูมิต่ำ, ออกซิเจนมีไม่มาก และความหนาแน่นต่ำ อินทรียวัตถุทั้งหมดนี่มีผลกับลักษณะทางสิ่งแวดล้อมของปลาทะเลลึกจึงได้มีการปรับตัวหลายอย่างดังนี้
กล้ามเนื้อและกระดูก
น้ำหนักของโครงกระดูกและโปรตีนที่มีอยู่ในร่างกายของปลามักจะเป็นสิ่งที่สำคัญมากในน้ำเค็ม แต่เนื่องจากใต้ทะเลนั้นขาดแคลนอาหารจึงต้องทำให้ประหยัดพลังงานมากที่สุด ดังนั้นจึงทำให้ความหนาแน่นของกล้ามเนื้อและกระดูกของปลาทะเลลึกนั้นที่มีขนาดเล็กลงแต่ก็มีการทดแทนโดยที่ร่างกายของปลาทะเลลึกนั้นมีน้ำและไขมันจำนวนมากจึงทำให้พวกมันพยุงตัวได้ดี เงี่ยงและครีบของปลาทะเลลึกมีน้ำหนักเบา แต่การที่กล้ามเนื้อมีน้ำและไขมันเยอะจึงทำให้กล้ามเนื้อของปลามีลักษณะคล้ายวุ้นซึ่งจะทำให้การเคลื่อนที่ของมันช้าลงไปด้วย
ระบบทางเดินอาหาร
ส่วนมากปลาทะเลลึกจะมีปากขนาดใหญ่และกระเพาะขนาดใหญ่เนื่องจากทะเลลึกนั้นเป็นสถานที่ที่ขาดแคลนอาหาร ยิ่งลึกก็ยิ่งหาเหยื่อยากจึงทำให้ปลาทะเลลึกนั้นจับทุกอย่างที่พวกมันพบถึงแม้ว่าเหยื่อจะมีขนาดใหญ่เพื่อจะไม่ต้องใช้พลังงานมากเกินไปในการแสวงหาเหยื่อรายต่อไปเช่นปลาไหลกัลเปอร์ที่มีปากขนาดใหญ่และปลาแบล็คสวอลโลที่มีกระเพาะขนาดใหญ่
การมองเห็น
ทะเลลึกนั้นไม่มีแสงสว่างส่องผ่านลงไปถึงจึงทำให้ปลาทะเลลึกบางชนิดนั้นมีการปรับตัว 2 รูปแบบคือทำให้ดวงตาใหญ่กว่าปกติเพื่อเพิ่มการรับแสง กับอีกบางชนิดนั้นเป็นปลาที่ตาบอด
การเรืองแสง
ปลาที่อาศัยอยู่ในความมืดของทะเลลึกนั้นมีสปีชีส์ 65% จากการสุ่มตรวจนั้นสามารถที่จะเรืองแสงได้โดนจะมีอวัยวะเรืองแสงซึ่งสร้างขึ้นโดยปฏิกิริยาทางเคมีของแสงหรือมีการใช้แบคทีเรีย โดยอวัยวะเรืองแสงเหล่านี้จะมีหน้าที่ต่างกันออกไปตามชนิดของปลาและสภาพแวดล้อม เช่นใช้หาคู่หรือเอาไว้ใช้ล่อเหยื่อ
การให้กำเนิด
เนื่องจากความหนาแน่นของประชากรที่ต่ำจึงทำให้ความน่าจะเป็นของการที่เพศชายและหญิงมาเจอกันเป็นไปได้ยากจึงทำให้เพศชายมีการเปลี่ยนแปลงร่างกายของตัวเองให้เล็กลงและทำตัวเองให้ติดไปกับเพศเมียเมื่อเจอกันจากนั้นจะค่อย ๆ รวมกันแล้วรับสารอาหารจากกระแสเลือดของเพศเมียเหมือเป็นปรสิตและรวมกันจนเหลือแต่อวัยวะสืบพันธุ์เพื่อใช้ในการสืบพันธุ์
การประมงทะเลลึก
การทำประมงทะเลลึกของไทยยังไม่ได้มีการพัฒนามากเท่าที่ควรเมื่อเทียบกับประเทศอื่น ๆ มีเพียงการร่วมมือกับต่างประเทศในการจับปลาทูน่าเท่านั้น
ปลาใกล้สูญพันธุ์
จากการศึกษาใน พ.ศ. 2549 ของนักวิทยาศาสตร์ชาวแคนาดานั้นได้พบปลาทะเลลึกได้แก่ ปลา blue hake และปลา spiny eel ที่จะสูญพันธุ์เนื่องจากการตกปลาในเชิงพาณิชย์ตั้งแต่บริเวณไหล่ทวีป-ก้นสมุทรที่ระดับความลึกประมาณ 1,600 เมตร เนื่องการสืบพันธุ์ของปลาเหล่านี้ช้าและมีวัยเจริญพันธุ์ในอายุที่เท่า ๆ กันกับมนุษย์จึงทำให้นี่เป็นหนึ่งในเหตุผลหลักที่พวกมันไม่สามารถฟื้นตัวได้จากการประมงที่มากเกินไปของมนุษย์
กุสโก
กุสโก (Cusco หรือ Cuzco; Qusqu) เป็นชื่อเมืองที่ตั้งอยู่ในเทือกเขาแอนดีสส่วนที่อยู่ทางทิศตะวันออกเฉียงใต้ของเปรู โดยอยู่บนความสูงประมาณ 3,300 เมตร เมืองกุสโกเคยเป็นเมืองหลวงของจักรวรรดิอินคา หลังจากสเปนมายึดครองและตั้งเมืองหลวงใหม่ที่ลิมา กุสโกก็ลดความสำคัญลง แต่หลังจากที่มีการค้นพบมาชูปิกชูในปี พ.ศ. 2454 เมืองกุสโกก็กลับกลายเป็นแหล่งท่องเที่ยวที่สำคัญ จนในปี พ.ศ. 2526 องค์กรยูเนสโกได้ประกาศให้เป็นแหล่งมรดกโลกทางด้านวัฒนธรรม
ยุคอินคา
เมืองกุสโกเป็นเมืองหลวงของจักรวรรดิอินคา ตามตำนานของอินคา เมืองกุสโกถูกสร้างโดยปาชากูตี ผู้ซึ่งทำลายเมืองเก่าและสร้างกุสโกใหม่ให้เป็นศูนย์กลางแห่งอาณาจักรอินคาที่ยิ่งใหญ่ แต่จากหลักฐานทางโบราณคดีบ่งชี้ว่าเมืองนี้ได้ค่อย ๆ พัฒนาขึ้นตั้งแต่สมัยก่อนปาชากูตีแล้ว
เมืองถูกแบ่งออกเป็นสองส่วนคือกุสโกตอนบน (Hanan) และกุสโกตอนล่าง (Urin) ซึ่งถูกแบ่งย่อยต่อไปอีกเป็น 4 เขต (suyu) ได้แก่ ชินไชซูยู (เขตตะวันตกเฉียงเหนือ) อันตีซูยู (เขตตะวันออกเฉียงเหนือ) กุนตีซูยู (เขตตะวันตกเฉียงใต้) และกูยาซูยู (เขตตะวันออกเฉียงใต้) ถนนจากทั้งสี่ส่วนนี้เชื่อมต่อไปถึงสี่ภาคของอาณาจักร ผู้นำของแต่ละภาคจะต้องสร้างบ้านในเขตเมืองกุสโกและเข้ามาอาศัยอยู่ทุกปี หลังจากสมัยของจักรพรรดิปาชากูตี เมื่อกษัตริย์สิ้นพระชนม์ บัลลังก์จะตกเป็นของพระราชโอรส แต่ดินแดนของกษัตริย์จะถูกแบ่งกันในหมู่พระราชวงศ์พระองค์อื่น ๆ ดังนั้นจักรพรรดิพระองค์ใหม่จึงต้องขยายดินแดนใหม่เพิ่มให้กับจักรวรรดิ
ยุคหลังโคลัมบัส
ฟรันซิสโก ปิซาร์โร ผู้ซึ่งเอาชนะจักรพรรดิแห่งอินคาได้เดินทางมาถึงเมืองกุสโกอย่างเป็นทางการในวันที่ 23 มีนาคม พ.ศ. 2077 หลังจากนั้นมีการสร้างสถาปัตยกรรมใหม่ ๆ ที่เป็นการผสมผสานระหว่างวัฒนธรรมอินคาและอิทธิพลของศิลปะสเปนหลายแห่ง เช่นโบสถ์ซานตากลารา
ยศ แสงเทียน
ยศ แสงเทียน (Yot Sangthien ) เกิดเมื่อ 19 มกราคม พ.ศ. 2480 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นไลท์มิดเดิลเวท รอบแรกแพ้ โทบี กิบสัน จากสหรัฐ ตกรอบ เมื่อ 13 ตุลาคม พ.ศ. 2507
พันธมิตรประชาธิปไตยสิงคโปร์
พันธมิตรประชาธิปไตยสิงคโปร์ (Singapore Democratic Alliance, SDA; 新加坡民主联盟) เป็นพันธมิตรของพรรคการเมืองในประเทศสิงคโปร์ ก่อตั้งขึ้นในช่วงสั้น ๆ ก่อนการเลือกตั้ง พ.ศ. 2544 เพื่อรวมพรรคการเมืองที่หลากหลายเข้ามาเป็นแนวร่วมที่มีเอกภาพ เพื่อต่อสู้กับพรรคกิจประชาชน ประธานพันธมิตรคือ เชียม ซีตง หัวหน้าพรรคประชาชนสิงคโปร์ และอดีตสมาชิกสภาผู้แทนราษฎร สมาชิกร่วมก่อตั้งได้แก่ พรรคความเป็นปึกแผ่นแห่งชาติ พรรคยุติธรรมสิงคโปร์ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู ต่อมาใน พ.ศ. 2550 พรรคความเป็นปึกแผ่นแห่งชาติถอนตัวออกจากพันธมิตร ต่อมาในเดือนกุมภาพันธ์ พ.ศ. 2554 เชียมได้ประกาศว่าพรรคประชาชนสิงคโปร์ออกจากพันธมิตรเช่นกัน
การเลือกตั้ง พ.ศ. 2544
พันธมิตรได้ส่งผู้สมัคร 13 คน ได้คะแนนร้อยละ 12.0 เชียมได้รับเลือกตั้ง พร้อมกับสตีฟ เชีย จากพรรคความเป็นปึกแผ่นแห่งชาติ โดยเชียมได้เป็นผู้นำฝ่ายค้านในสภา
การเลือกตั้ง พ.ศ. 2549
ในการเลือกตั้งครั้งนี้ พันธมิตรประกาศเป้าหมายว่าต้องการ 15 ที่นั่ง และเตรียมจัดตั้งคณะรัฐมนตรีเงา แต่ผลการเลือกตั้งปรากฏว่าพันธมิตรไม่ได้รับเลือกตั้ง ตำแหน่งผู้นำฝ่ายค้านเป็นของ โล เทียเคียว จากพรรคแรงงานสิงคโปร์
หลังการเลือกตั้งครั้งนี้ พรรคความเป็นปึกแผ่นแห่งชาติได้ประกาศถอนตัวออกไปใน พ.ศ. 2550 ต่อมา ใน พ.ศ. 2553 เชียมพยายามดึงพรรคปฏิรูปเข้ามาร่วมในพันธมิตร แต่สมาชิกไม่พอใจบทบาทของเชียมและได้ลงมติในวันที่ 28 กุมภาพันธ์ พ.ศ. 2554 ปลดเชียมออกจากประธานพันธมิตร ต่อมาในวันที่ 2 มีนาคม พ.ศ. 2554 เชียมจึงตัดสินใจนำพรรคประชาชนสิงคโปร์ออกจากพันธมิตร
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 3
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 3 เป็นรายการประกวดความสามารถในเรื่องการเรียลลิตีโชว์เต้นของคนที่มีน้ำหนักมาก โดยจะมีการเปิดรับสมัครและคัดเลือก ในปีนี้มีการเปลี่ยนแปลงคือ ในสัปดาห์แรกมีจำนวน 16 คน จับคู่แบทเทิล ให้ได้ผู้ชนะ 8 คนสุดท้าย แต่เนื่องจากมีคู่ที่มีคะแนนรวมเท่ากัน 1 คู่ ทำให้มีผู้เข้าแข่งขันทั้งสิ้น 9 คน และทั้ง 9 คนสุดท้ายต้องมาแข่งขันกันในสัปดาห์ต่อไป ออกอากาศทุกวันเสาร์ เวลา 17.45 น. ทางสถานีวิทยุโทรทัศน์ไทยทีวีสีช่อง 3 โดยเริ่มออกอากาศวันแรกในวันที่ 1 สิงหาคม พ.ศ. 2558
ลำดับการเรียกชื่อของ 9 ผู้เข้ารอบสุดท้าย
การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
สัปดาห์ที่ 1.1
ในสัปดาห์ที่ 1.1 (1 สิงหาคม พ.ศ. 2558) เป็นการแข่งขัน "เพื่อหา 8 คนสุดท้าย" มีรายละเอียดดังนี้